Quran (V.Məmmədəliyev və Z.Bünyadov tərcüməsi)/Ət-Tin surəsi
Bismillahir-rəhmanir-rəhim! 

 And olsun əncirə və zeytuna; 

 And olsun (Allah-təalanın Musa ilə danışdığı) Tur dağına; 

 And olsun bu təhlükəsiz (qorxusuz-xətərsiz) şəhərə (Məkkəyə) ki, 

 Biz insanı ən gözəl biçimdə yaratdıq! 

 Sonra da onu qaytarıb rəzillərin rəzili edərik! 

 Yalnız iman gətirib yaxşı əməllər edənlərdən başqa! Onları münnətsiz (saysız-hesabsız) mükafat gözləyir. 

 (Ey kafir insan! Bu qədər öyüd-nəsihətdən) sonra səni dini (haqq-hesab gününü) yalan saymağa vadar edən nədir?! 

 Məgər Allah hakimlərin hakimi (ən ədalətli, ən üstün hakim) deyilmi?! 

Tin surəsi
Tin surəsi